
Porsche Bank Zrt.

1139 Budapest, Fáy u. 27

Tel:.465-4700, 350-5060

Fax: 350-5066

KÖLCSÖNSZERZŐDÉS
támogatás előfinanszírozására

Amely létrejött egyrészről:

	Adós neve:Fácánkert Község Önkormányzata

	Szervezet típusa: Költségvetési 

	adószám: 15417938-1-17
	
	Telefonszáma 06-74/440-130

	Nyilvántartási szám: 417930
	
	

	Székhely: 7136 Fácánkert, Árpád u. 12

	továbbiakban Adós


másrészről Porsche Bank Zrt. (1139 Budapest, Fáy u. 27. Cg.: 01-10-042494, a továbbiakban: Bank) 

- továbbiakban együttesen: Felek – között az alábbiak szerint: 

[image: image1.jpg]A jelen kölcsönszerződés  X   pénzügyi szolgáltatás közvetítésével          pénzügy szolgáltatás közvetítése nélkül jött létre.

Amennyiben pénzügyi szolgáltatás közvetítésével jött létre, az eljáró Közvetítő adatai:

	Közvetítő státusza:
	Közvetítő neve
	Közvetítő székhelye:

	□ függő ügynök X többes ügynök
	P’-AutóCity Kft.
	7630 Pécs, Diósi út. 1.


Az Adós és a Bank a jelen szerződés aláírásával az Adós által igényelt kölcsön nyújtásáról állapodnak meg, mely kölcsön célja az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére igénybe vehető támogatás forint alapú, fix kamatozású előfinanszírozása.
	Szerződés tárgya
	
	Gyártmány /típus
	
	Értékesítő száma

	Új gépjármű
	
	VW T5 Kombi RT / FG / 71110448
	
	Gscheidt Tamás

	Teljesítmény (kW/LE)
	
	Adásvételi szerződés száma
	
	Tervezett átadás

	62 kW / 84 LE
	
	
	
	2014.09.26

	Gyártási év
	
	Tartozékok/ Extrák
	
	Üzemeltetés jellege / Megj.

	2014
	
	
	
	Normál

	Szín
	
	Alvázszám
	
	Futott km

	Cukorfehér
	
	WV2ZZZ7HZFX007239
	
	8

	
	
	Motorszám
	
	Tarifa tábla száma

	
	
	CAA664001
	
	HUF/FVM2014


A kölcsön ügylet keretében a Bank a fentiekben meghatározott jármű vételárának megfizetéséhez az alábbi pénzügyi adatok szerint kölcsönt nyújt Adós részére.
	A jármű bruttó vételára / EUROTAX katalógus szerinti, korrigált eladási ára  
	
	Adós által fizetendő vételár-rész (saját erő): 
	
	Kölcsön összege:

	12.631.800,- Ft
	-
	2.656.800,- Ft
	
	9.975.000,- Ft

	A kölcsön  kamatlába
	
	
	
	Futamidő hónapban, törlesztő részletek száma 

	0 %, fix
	
	
	
	5 

	Fizetési mód:
	
	törlesztő részlet esedékessége
	
	Törlesztő részlet összege

	Átutalás 
	
	futamidő 5. hónapját követő hónap 15. napja
	
	1-4. sorszámú: 0 Ft 

5. sorszámú:9.975.000,- Ft

	Támogatás összege 
	
	Adós MVH-nál bejelentett fizetési  célú bankszámla száma  
	
	Támogatási határozat száma:

	10.000.000,- Ft
	
	11746108-15417938-00000000
	
	1639815672

	Biztosító társaság 
	
	Casco biztosítás kikötött önrésze (max. 20%)
	
	Az Adós Áfa visszatérítésre jogosult

	Porsche
	
	
	
	      Igen                      X   Nem

	Kölcsön biztosítéka
	
	Kereskedő neve, címe, székhelye 
	
	

	- támogatás összegén alapított zálogjog
- felhatalmazó levél azonnali beszedési megbízásra

- járművön alapított zálogjog
	
	P’-AutóCity Kft., 

7100 Szekszárd, Pásztor u. 4.

7630 Pécs, Diósi út 1.
	
	



	Helység, dátum Szekszárd, 2014-09-04
	
	

	

	adós aláírása

	Adós


A kölcsönszerződés feltételei Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére igénybe vehető támogatás előfinanszírozásához
I. A szerződés tárgya, alanyai és létrejötte
1. A szerződés tárgya

1.1. Adásvétel finanszírozása

A Porsche Bank Zrt. (a továbbiakban Bank) kölcsönt nyújt az alábbiak szerint:  

· a Porsche Hungaria Kereskedelmi Kft.-vel (a továbbiakban: Importőr) Márkakereskedői Szerződést kötő márkakereskedővel, 

· az Importőrrel, valamint 

· gépjármű értékesítésével fő-tevékenységként foglalkozó gazdálkodó szervezettel (mindhárom a továbbiakban: Kereskedő)

gépjármű adásvételi, illetve szállítási szerződést kötő Adós részére a jármű vételárának megfizetéséhez.

1.2. Támogatás előfinanszírozása. Az Adós az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésre igénybe vehető támogatások részletes feltételeiről szóló, a vidékfejlesztési minisztérium 103/2013 (XI.8.) VM rendelete alapján kistérségi közlekedési szolgáltatások fejlesztésével kapcsolatban pályázatot nyújtott be gépjármű beszerezése céljából a Mezőgazdasági és Vidékfejlesztési Hivatalhoz (továbbiakban MVH), amely az Adós pályázatát a támogatás folyósítására alkalmasnak találta. A Porsche Bank Zrt. a nyertes adós pályázó gépjárművásárlásához a jelen szerződésben foglaltak szerint kölcsönt nyújt a jelen szerződésben meghatározott biztosítékok nyújtása mellett. 

A kölcsönszerződés aláírásával az Adós kijelenti, hogy a Támogatási határozatban megjelölt támogatásról lemondó nyilatkozatot mindaddig, amíg a kölcsöntartozása fennáll, nem tesz. 
1.3. Közvetítő

A kölcsönszerződésben megjelölt a kölcsönszerződés közvetítésére irányuló pénzügyi szolgáltatást a Bankkal kötött megbízási szerződése alapján, a Bank nevében és javára eljárva, ügynöki tevékenységként végzi. 

A Közvetítő az ügynöki tevékenysége keretén belül elősegíti a kölcsönszerződés megkötését, valamint a létrejött kölcsönszerződés futamideje alatt, és a kölcsönszerződés megszűnése kapcsán a Bank és az Adós külön felhatalmazása alapján jogosult eljárni a felek szerződésszerű teljesítésének előmozdítása érdekében. 

A Közvetítő nem jogosult a Bank nevében, javára és kockázatára történő kötelezettségvállalásra vagy a kölcsönszerződés megkötésére. 

Amennyiben a kölcsönszerződés pénzügyi szolgáltatás közvetítés nélkül jön létre, a Közvetítő jelen pontban meghatározott, megbízás útján ellátott feladatait a Bank saját maga látja el, így ebben az esetben a kölcsönszerződésben a Közvetítő megnevezés alatt a Bankot kell érteni.
2. A kölcsönszerződés létrejöttének időpontja 

A kölcsönszerződés aláírásával az Adós a kölcsönszerződés megkötését kezdeményezi a Banknál. A kölcsönszerződés Adós általi aláírása ajánlatnak minősül, de a Bank részéről szerződéskötési kötelezettséget nem jelent. 

A kölcsönszerződés megkötése iránti ajánlat elfogadása esetén a Bank az ajánlat elfogadásáról és a Kölcsönszerződés aláírásáról az Adóst írásban értesíti. Ha a Kölcsönszerződés Bank általi elfogadásáról és aláírásáról szóló értesítés elküldését megelőzően a Bank az Adós ajánlat visszavonásáról szóló írásbeli nyilatkozatát kézhez veszi, a kölcsönszerződés nem jön létre. Az ajánlat elfogadásáról és a kölcsönszerződés aláírásáról szóló banki értesítés megküldését követően az Adós nem hivatkozhat arra, hogy az ajánlati kötöttsége az ajánlat elfogadásáról szóló értesítés késedelmes megküldése miatt megszűnt, ha a jármű birtokátruházására sor került. Az Adós a kölcsönszerződés, szerződő felek által aláírt egy eredeti példányát a jármű birtokátruházása során veszi át. 

3. A kölcsön folyósításának feltételei

3.1.
A Bank a kölcsön összegét oly módon bocsátja az Adós rendelkezésére, hogy azt az Adós rendelkezése alapján a járművet értékesítő Kereskedőnek, - ha a Kereskedő a jármű vételárat az Importőrnek még nem fizette meg: az Importőrnek - átutalja az alábbi feltételek együttes teljesülése esetén:

a, a kölcsönszerződést a szerződő felek aláírták és annak egy eredeti példányát Adós átvette, 
b, a Bank rendelkezésére áll:

- felek által aláírt adásvételi szerződés másolata, 

- a számla másolata a szerződésben foglalt jármű vételáráról;

- az Adós nevére kiállított forgalmi engedély minden oldalának másolata, és a törzskönyv kiadására vonatkozó banki nyilatkozat közlekedési igazgatási hatóság (okmányiroda) által érkeztetett eredeti példánya,

- átadás-átvételi jegyzőkönyv (birtokátruházás) eredeti példánya,

- a gépjármű vételárából az Adós által fizetett vételár-rész (saját erő) megfizetésének igazolása,
- egy biztosítótársaság fedezet igazolása a kölcsönszerződés szerinti feltételeknek megfelelő kárbiztosítás megkötéséről,
- Mezőgazdasági és Vidékfejlesztési Hivatal (MVH) igazolása az Adós által bejelentett fizetési számlaszámról , 

- Adós fizetési számláit (beleértve az MVH-nál bejelentett számlát) vezető pénzügyi intézmények által aláírt, azonnali beszedési megbízásra vonatkozó felhatalmazó levelek eredeti példányai.
c) kölcsönszerződésben meghatározott biztosítékok (pl. követelésen alapított zálogszerződés, ingó zálogszerződés stb.) létrejöttek, a biztosítéki szerződések és nyilatkozatok eredeti példányát a Bank kézhez vette és a zálogjog(ok) a hitelbiztosítéki nyilvántartásról szóló 2013. évi CCXXI. törvény szerinti nyilvántartásba bejegyzésre került(ek). 

3.2. Ha a jármű vételárát a Kereskedő az Importőrnek még nem fizette meg, a Bank jogosult a kölcsönt a I.3.1. pont szerinti feltételek teljesülése előtt folyósítani. Egyébként a Bank jogosult egyedi esetekben, egyedi elbírálás alapján is a kölcsönösszeg átutalásának feltételeitől eltérni. 

3.3. Ha a kölcsönszerződés Bank által történt aláírása és a kölcsön folyósítása közötti időszakban a Banknak tudomására jut, hogy i) az Adós körülményeiben olyan lényeges változás állt be, amely miatt a kölcsönszerződés teljesítése a Banktól többé el nem várható, ii) olyan körülmények következtek be, amelyek miatt a kölcsönszerződés azonnali hatályú felmondásának van helye, iii) kölcsönszerződés biztosítékát képező zálogjog(ok)nak az IV.4. pont szerinti Hitelbiztosítéki nyilvántartásba történő bejegyzése a kölcsönszerződés Adós általi aláírásától számított 30  napon belül nem valósult meg, a Bank a kölcsönszerződéstől az Adóshoz intézett egyoldalú nyilatkozattal elállhat és a kölcsön összeg átutalását megtagadhatja. 
4. Futamidő 

A futamidő tartamát hónapokban meghatározva a kölcsönszerződés tartalmazza azzal, hogy a futamidő meghatározásakor a teljes naptári hónapok kerülnek figyelembe vételre, azonban a tényleges futamidő hossza a kölcsön folyósításának napjától az adott hónap utolsó naptári napjáig terjedő időszakkal (tört hónap) meghosszabbodik. 

A kölcsön valós futamideje a kölcsön folyósításának napjától a futamidő utolsó hónapjának utolsó napjáig terjedő időtartam, függetlenül attól, hogy a törlesztő részlet összegét az Adós a futamidő lejártát követő hónap 15. napjáig köteles megfizetni.

II. Fizetési feltételek

1. Törlesztő részlet, fizetési értesítő

Az Adós a kölcsönösszeg átutalásának napját (folyósítás) követő első 4 kamatperiódusa vonatkozásában sem tőkét, sem kamatot nem köteles fizetni. A futamidő 5. kamatperiódusára az Adós által fizetendő törlesztő részlet kizárólag tőke összegből áll, amelyet az Adós az Adós a futamidő lejártát követő hónap 15. napjáig köteles megfizetni. A törlesztő részlet utólag, 

A Bank megküldi az Adósnak azt a fizetési értesítőt, amely tartalmazza az Adós fizetési kötelezettségét, a bankszámlaszámot, a közlemény rovatban feltüntetendő tranzakció azonosítót és a fizetési határidőt. Amennyiben az Adósnak adott időszakra fizetési kötelezettsége nem áll fenn, a Bank fizetési értesítőt nem küld. Adós fizetési kötelezettségét kizárólag a Bank fizetési értesítőben megjelölt fizetési számlájára teljesítheti. Adós köteles a fizetési határidő utolsó napjáig, a fizetési értesítőben közölt összeget megfizetni. 

A törlesztő részlet azon a napon minősül megfizetettnek, amikor a befizetett összeg a fizetési értesítőben megjelölt számlán jóváíródik. Az Adós a fizetési kötelezettségét – választása szerint – a Bank pénztárába készpénzben vagy banki átutalás útján teljesítheti.

Amennyiben az Adósnak egyidőben több hatályos kölcsönszerződése áll fenn, a Bank összevont fizetési értesítőt küld az Adós részére. Összevont fizetési értesítő esetén egy fizetési értesítő tartalmazza Adós valamennyi hatályos kölcsönszerződése szerinti fizetési kötelezettségét, a bankszámlaszámot, a közlemény rovatban feltüntetendő tranzakció azonosítót és a fizetési határidőt. Adós tudomásul veszi, hogy összevont fizetési értesítő esetén a fizetési kötelezettség kizárólag banki átutalással teljesíthető.

2.1. Törlesztési terv 

A Bank a kölcsön folyósítását követően Törlesztési tervet bocsát az Adós rendelkezésére. A Törlesztési terv is tartalmazza a kölcsönszerződésben rögzített kamatlábat és a kölcsön összeget. A Törlesztési terv táblázatos formában tartalmazza a törlesztő részlet, és a törlesztő részlet megfizetése után fennálló tőketartozás pontos összegét, valamint a törlesztő részletek számát és a törlesztő részlet  kamatperiódusának utolsó napját. 

2.2. Befizetések jóváírási sorrendje

A Bank a kölcsönügylet számláján jóváírt befizetéseket költségek, díjak, késedelmi kamat, esedékessé vált tőketartozás sorrendben számolja el azzal, hogy több lejárt azonos típusú tartozás esetén a hitelintézetek éves beszámoló és könyvvezetési kötelezettségének sajátosságairól szóló mindenkor hatályos jogszabály rendelkezéseit veszi figyelembe.

3. Kamat

A kölcsönszerződés alapján a Bank az ügylet jellegére tekintettel kamatmentes kölcsönt nyújt. 
4. Késedelmi kamat


Késedelmes fizetés esetén a Bank jogosult valamennyi lejárt követelése után késedelmi kamatot felszámítani, amelynek mértéke a tőke, a díjak, valamint az egyéb költségek összege után egyaránt a késedelembe eséskor, illetve a kölcsönszerződés megszűnésekor a Polgári Törvénykönyv 6:155 .§ (1) bekezdése szerinti késedelmi kamat mértékével egyezik meg.

A felszámított késedelmi kamat elszámolását a Bank az írásbeli fizetési felszólításával egyidejűleg küldi meg Adósnak, aki a fizetési felszólításban megjelölt határidőig köteles megfizetni. Amennyiben az Adós késedelembe esik, de írásbeli felszólítás megküldésére nem kerül sor, a felszámított késedelmi kamat elszámolása félévenként, külön értesítés alapján történik.

5. Szerződésmódosítás díja, teljes és részleges előtörlesztés költsége

Ha a kölcsönszerződést a felek a III.A/2. pont szerint együttes akaratuknak megfelelően módosítják, vagy az Adós a Teljes tartozást részlegesen vagy teljesen előtörleszti a Bank szerződésmódosítási díjat, lezárási díjat jogosult felszámítani. 

A III.A/4. pont szerinti egyoldalú módosítás esetén a Bank nem jogosult a lezárás, szerződésmódosítás díját az Adóssal szemben érvényesíteni.  

A szerződésmódosítási és a lezárási díj a még fennálló, esedékessé nem vált tőketartozás 5 %-a, de minimum 50.000,-Ft. 

6. Szerződésszegés folytán keletkező költségek

Az Adós fizetési késedelme, illetve a szerződés feltételeinek megsértése esetén köteles a Banknak a lejárt követelés, illetve a zálogjog érvényesítésével,  a jármű birtokba vételével és értékbecslésével kapcsolatban felmerülő költségeit, valamint az esetleges perköltséget is viselni.

Az igényérvényesítés keretében a Bank az Adóssal szemben az alábbi költségeket érvényesíti:

· felmondás költsége: 30.000,-Ft+ÁFA,

· jármű értékbecslésének díja,

· eredetiségvizsgálat, törzskönyv és forgalmi engedély kiállításának költsége,

· forgalomból kivonás költsége 

· a birtokba vett jármű szállításával kapcsolatban felmerülő esetleges költségek, pl.: tréler, üzemanyag, autópálya-díj.

A Bank a szerződésszegés következményeként szükségessé váló közigazgatási eljárások díjait költség címén az általa teljesített összegben terheli ki az Adósra. 

7. Túlfizetés

A Bank a szerződés megszűnésekor elszámolást készít. Ha az Adós teljesítése meghaladja a tartozás összegét (túlfizetés), az elszámolásban a Bank kéri megjelölni a különbözet visszafizetéshez szükséges adatokat.

A Bank a túlfizetés összegét az Adós rendelkezése szerint, a rendelkezés kézhezvételét követő 5 munkanapon belül visszafizeti. 

8. Adók és járulékok
Adóst terhelik a kölcsönszerződéssel, a szerződéshez kapcsolódó biztosítéki szerződésekkel és nyilatkozatokkal kapcsolatos valamennyi költség és díj (ügyvédi, közjegyzői díj, eljárási költségek stb.) illetve a jármű beszerzésével, tulajdonban tartásával, üzemeltetésével fennálló valamint a jövőben keletkező adó, illeték, díj, vám, úthasználati díj. 

III. A szerződés módosítása, megszűnésének esetei
A/ 
A szerződés módosításának esetei:
1.
A szerződést érvényesen csak írásban lehet kiegészíteni vagy módosítani. 

2.
Az Adós a kölcsönszerződésből eredő tartozását jogosult a futamidő alatt csökkenteni (részleges előtörlesztés) feltéve, hogy az Adós a kölcsönszerződésből eredő, korábban már esedékessé vált valamennyi kötelezettségét - különös tekintettel a fizetési kötelezettségekre - szerződésszerűen teljesítette  és a részleges előtörlesztés II.5. pontja szerinti szerződésmódosítási díjat megfizette.

A részleges előtörlesztés bejelentése, amennyiben az a jelen pontban előírt feltételeknek megfelel az Adós részéről egyoldalú szerződésmódosításnak minősül, melynek következtében a kölcsönszerződés érintett finanszírozási adatai az alábbiak szerint módosulnak. 

A Bank részleges előtörlesztés összegét a tőketartozás törlesztésére írja jóvá, mely jóváírást követően a törlesztő részlet mértékét – a futamidő módosítása nélkül - újra megállapítja. 

A részleges előtörlesztésre vonatkozó bejelentés a Bankhoz írásban vagy az Ügyfélszolgálaton személyesen nyújtható be a futamidő utolsó hónapjának 15. napjáig. A futamidő utolsó hónapjának 15. napját követően kézhez vett valamint a nem megfelelő tartalommal rendelkező részleges előtörlesztés bejelentése joghatás kiváltására nem alkalmas. Az Adós köteles a bejelentésben megjelölni az előtörlesztés pontos összegét magyar forintban. Az Adós részleges előtörlesztés esetén a futamidő rövidítését nem kérheti.
A fenti feltételeknek megfelelő részleges előtörlesztés iránti bejelentés az Adós részéről történő egyoldalú szerződésmódosításnak minősül, így az előtörleszteni kívánt összeg megfizetésének elmulasztása sem a szerződésmódosítást, sem a módosult kölcsönszerződést hatályon kívül nem helyezi, az eredeti Törlesztési terv szerinti ütemezés helyreállítására nincs lehetőség. A Bank az új Törlesztési tervet, amely tartalmazza a még fennálló tőketartozás összegét és a megváltozott törlesztő részlet összegét az Adósnak megküldi.
3. 
A futamidő, illetve egyéb szerződéses feltétel módosítása az Adós kérelmének Bank általi elfogadása és a módosítást tartalmazó megállapodás felek általi aláírása esetén jön létre, feltéve, hogy az Adós a II.5. pont szerinti szerződésmódosítási díjat megfizette. 

A szerződésmódosítás iránti kérelem a Bankhoz írásban vagy az Ügyfélszolgálaton személyesen nyújtható be. A Bank a kérelem elfogadása esetén a kérelem kézhez vételét követő hónap 8. napjáig megküldi az Adósnak a kölcsönszerződés írásbeli módosításáról szóló megállapodást. A megállapodás alapján a szerződésmódosítás a kérelem kézhez vételét követő hónaptól lép hatályba feltéve, hogy a Bank az Adós által aláírt megállapodást a hónap 20. napjáig kézhez veszi. A határidőt lejártát követően kézhez vett vagy a nem megfelelő módon vagy nem valamennyi fél aláírt megállapodás joghatás kiváltására nem alkalmas.

A futamidő módosítása esetén a Bank a szerződésmódosítást követően megküldi a Bank által is aláírt megállapodást, és a módosított törlesztési tervet, amely tartalmazza a még fennálló tőketartozás összegét, illetve a módosult futamidőt, és/vagy a megváltozott törlesztő részlet összegét.

4. A Bank a törvény rendelkezése alapján az Adós számára nem kedvezőtlenül egyoldalúan módosíthatja az Adóssal kötött szerződés feltételeit.

B/ 
A szerződés megszűnésének esetei:
1.
A felek szerződésszerű teljesítése esetén a szerződés a futamidő elteltével megszűnik.  

2.
Az Adós köteles 1 munkanapon belül a Bankot írásban értesíteni arról, ha az MVH az I.1.2. pont szerinti támogatás összegét részére megfizette. A kölcsönszerződés a támogatás kifizetésének napjával – Felek minden egyéb jognyilatkozata nélkül – megszűnik és az Adós teljes tartozása egy összegben esedékessé válik. A kölcsönszerződés jelen pont szerinti megszűnése esetén az Adós köteles a kölcsöntartozást a futamidő lejárta előtt egy összegben visszafizetni. Amennyiben az Adós a jelen pontban foglalt bármely kötelezettségének nem tesz eleget a Bank jogosult a kölcsön biztosítékait érvényesíteni.

3.
 Az Adós jogosult a kölcsönszerződést írásban bármikor 5 munkanapra felmondani, s a fennálló tartozást egy összegben visszafizetni (teljes előtörlesztés), amennyiben teljes előtörlesztés II.5. pontja szerinti díját megfizette. 

Az Adós a teljes előtörlesztésre irányuló szándékát a Bankhoz írásban vagy az Ügyfélszolgálaton személyesen nyújthatja be. 

Az Adós 5 munkanappal a tervezett teljesítési időpont előtt köteles előtörlesztési szándékát írásban jelezni.

A Bank a teljes előtörlesztéskor az Adós tartozásáról tájékoztató elszámolást készít, mely tartalmazza a fizetendő teljes tartozás összegét..

4.
A Bank jogosult a kölcsönszerződést azonnali hatállyal felmondani, ha 

a, az Adós fizetési kötelezettségével késedelembe esik és tartozását a Bank írásbeli felszólítására ellenére sem rendezi;

b, a jármű részben károsodik, és az Adós a jármű javíttatását 5 munkanapon belül nem kezdi meg, vagy saját hibájából nem fejezi be a lehető legrövidebb időn belül; 

c, az Adós megsérti a kötelező felelősség, illetve kárbiztosításból eredő fizetési kötelezettségét, és erre tekintettel a biztosító kockázatviselése megszűnik, vagy a biztosítási szerződés a biztosítási ajánlat biztosító által történt elutasítása folytán létre sem jött;

d, az Adós a Bankot a kölcsönnel kapcsolatban vagy a kölcsönszerződés megkötése során valótlan tények közlésével, adatok eltitkolásával vagy más módon megtévesztette, amennyiben ez a szerződés megkötését befolyásolta;

e, az Adós a kölcsön fedezetével vagy céljának megvalósulásával kapcsolatos vizsgálatot akadályozza, ideértve azt az esetet is, ha a szerződésben vállalt vagy jogszabályban előírt adatszolgáltatási kötelezettségét megszegi;

f, az Adós a járművet nem rendeltetésszerűen használja, vagy a Bank előzetes írásbeli engedélye nélkül harmadik személy használatba adja, azt átengedi, illetve bármilyen jogcímen megterheli;

g, ha felmerül a gyanú, hogy a járművet a rendeltetésszerű használat során bűncselekmény elkövetéséhez használják, vagy Adós ellen büntető eljárás indul; 

h, az Adós a járművel kapcsolatos karbantartási, állagmegóvási, javítási és javíttatási kötelezettségének nem tesz eleget, Bank engedélye nélkül átalakítja, annak műszaki paramétereit megváltoztatja vagy a rá átszállt szavatossági jogokat, illetve a jármű biztosítási szerződései alapján megillető jogait nem érvényesíti; 

i, az Adóssal szemben csőd-, felszámolási, kényszer-végelszámolási vagy törlési eljárás, illetve végrehajtási eljárás indul, vagy a járművet hatóság zár alá veszi; 

j, az Adós vagyoni helyzetének romlása, így különösen ha a Központi Hitelinformációs Rendszer nyilvántartása szerint az Adósnak 30 napot  meghaladó, nem rendezett tartozása áll fenn a Bank vagy harmadik személy felé illetve az Adós a Porsche Lízing Szolgáltató Kft-vel vagy az Eurent Autókölcsönző Kft-vel kötött szerződését súlyosan megszegi és abból eredően legalább 30 napon keresztül tartozása áll fenn. 

k. az Adósnak a fedezet elvonására irányuló magatartása veszélyezteti a kölcsönszerződésből eredő kötelezettségeinek teljesítésének lehetőségét;

l, az Adós más súlyos szerződésszegést követ el (pl. MVH felé bejelentett fizetési számláját a Bank hozzájárulása nélkül megváltoztatja). 

A szerződés azonnali hatályú felmondásával a szerződés megszűnik, és a teljes tartozás egy összegben esedékessé válik. Teljes tartozás alatt a felek a kölcsönszerződés alapján fennálló, és esedékességkor meg nem fizetett, lejárt törlesztő részleteket, a kölcsön összegnek a megszűnésig esedékessé nem vált visszafizetendő összegét, késedelmi kamatot, és az esetlegesen keletkezett, meg nem fizetett díjakat és költségeket értik. A Bank a kölcsönszerződés felmondásakor az Adós teljes tartozásáról tájékoztató elszámolást készít. Adós köteles a teljes tartozását a késedelmi kamatokkal, valamint a felmerült költségekkel együtt azonnal, de legkésőbb 5 munkanapon belül megfizetni. A Bank a kölcsönszerződés azonnali hatályú felmondása vagy a kölcsönszerződés Teljes tartozás rendezése nélküli megszűnése esetén jogosult a IV. fejezetben meghatározott bármely biztosítékát érvényesíteni és a zálogjogokból kielégítést keresni.
Az Adós kölcsönszerződésből eredő kötelezettsége akkor szűnik meg, ha valamennyi fizetési kötelezettségének eleget tett.
A Bank által azonnali hatállyal felmondott kölcsönszerződést a felek együttes akaratukkal – a megszűnés napjára visszamenőlegesen - hatályába visszahelyezhetik, ha az Adós a jármű átadását követő 5 munkanapon belül kérelmét a Banknak benyújtja és a felmondást megelőzően lejárt tartozásait valamint az azt követően felmerülő díjakat és költségeket teljes összegben a Banknak megfizeti. A Bank nem köteles az Adós által kezdeményezett újraaktiválási kérelmet elfogadni, e kérdésben minden esetben a saját mérlegelése alapján jogosult dönteni. Az újraaktiválás feltétele, hogy az Adós a felmondás költségeként a II.6. pont szerinti 30.000,-Ft+ÁFA összeget megfizeti. 

5.1.
Megszűnik a kölcsönszerződés casco biztosítással rendelkező jármű esetén, ha 

a, a jármű - bármely okból - elvész, és azt az illetékes rendőrhatóság határozatában megállapítja. kölcsönszerződés azon a napon szűnik meg, amikor a Biztosító az Adósnak a jármű elveszésével kapcsolatos kárigényét elbírálja, s annak eredményéről a Bankot a kártérítés átutalásával, illetve a kárigény elutasításának közlésével írásban értesíti. 

b, a jármű olyan mértékben károsodik, hogy a Biztosító a totálkár vagy a jármű javításának magas költsége miatt a gazdasági totálkár bekövetkeztét megállapítja. A kölcsönszerződés azon a napon szűnik meg, amikor a Biztosító a kártérítést a Bank részére átutalja, illetve a kárigény elutasításának közlésével írásban értesíti.

5.2. A kölcsönszerződés megszűnése esetén a Bank a Biztosítónak a kárigény elbírálásáról szóló értesítése alapján az Adóssal az V. 6. pontja szerint számol el (ide értve a kárt okozó másik fél biztosítója által fizetett kártérítést is).

IV. A kölcsön biztosítéka

1. 
Adós visszavonhatatlanul felhatalmazza a Bankot arra, hogy a jelen szerződéssel kapcsolatban keletkezett bármely pénzbeni követelését a valamennyi jelenlegi és jövőbeni fizetési számlájával és az MVH felé bejelentett fizetési számlájával szemben – külön hozzájárulása és a jogviszony vizsgálata nélkül - a pénzforgalomról szóló mindenkor hatályos jogszabályokban illetve jegybanki rendelkezésekben meghatározott, előnyösen rangsorolt fizetési megbízások teljesítési sorrendjét követően, de minden más megbízást megelőzően, azonnali beszedési megbízással érvényesítse. A kölcsönszerződés elválaszthatatlan mellékletét képezi az Adós a Bank rendelkezésére bocsátott felhatalmazó levélen alapuló beszedési megbízás benyújtására vonatkozó felhatalmazás. Adós köteles 1 munkanapon belül a Bankot írásban tájékoztatni arról, ha új fizetési számlát nyit. 
2. 
A kölcsönszerződés elválaszthatatlan mellékletét képezi az a zálogszerződés, amelyben Bank és az Adós, mint Zálogkötelezett az Adós kölcsönszerződésből fakadó teljes tartozásának mértékéig jelzálogot alapítanak a jelen szerződés tárgyát képező, Adós tulajdonát képező járművön, mint ingóságon. Az Adós a zálogjog biztosítására elidegenítési és terhelési tilalmat enged a Banknak. 
3. 
A kölcsönszerződés elválaszthatatlan mellékletét képezi az a zálogszerződés, amelyben Bank és az Adós, mint Zálogkötelezett a jelen szerződés I.1.2. pontjában meghatározott Támogatás összegén annak mértékéig zálogjogot alapítanak. Adós az MVH felé bejelentett fizetési számlájának megváltoztatásához köteles a Bank előzetes, írásbeli hozzájárulását kérni.
4. 
Adós köteles a kölcsön folyósítása előtt a hitelbiztosítéki nyilvántartásról szóló 2013. évi CCXXI. törvény szerint nyilvántartásba (továbbiakban: Hitelbiztosítéki nyilvántartás) saját költségére regisztrálni és a regisztráció megtörténtéről, a közjegyző által kiállított tanúsítvány másolatának megküldésével a Bankot írásban értesíteni. Adós köteles a kölcsön folyósítása előtt, a kölcsönszerződés aláírásától számított 30 napon belül saját költségére a kölcsönszerződés biztosítékát képező zálogjogo(ka)t, a kölcsön összeg megjelölésével a Hitelbiztosítéki nyilvántartásba bejegyeztetni. Adós köteles a Bankot értesíteni, a Hitelbiztosítéki nyilvántartásba bejegyzett adatokban bekövetkezett módosulásról a változást követő 2 napon belül.

Adós tudomásul veszi, hogy a Hitelbiztosítéki nyilvántartásba történő regisztráció és a zálogjog bejegyzésének költsége a mindenkor hatályos jogszabályok szerint alakul, annak mértékére a Banknak nincs ráhatása.

5. 
A kölcsöntartozás fennállása alatt a jármű törzskönyvét az illetékes okmányiroda – a Bank írásbeli nyilatkozata alapján - a Banknak, mint zálogjogosult részére adja ki. 

Az Adós tulajdonát képező jármű törzskönyve a kölcsöntartozás fennállása alatt a Bank birtokában és őrzésében marad. 

A futamidő végén, illetve a Teljes tartozás megfizetését követően a Bank a törzskönyvet, és a törlési nyilatkozatokat, az Adós részére – levelezési címére, ennek hiányában a székhelyére - megküldi, illetve az Ügyfélszolgálaton keresztül részére kiadja.

Amennyiben a jármű törzskönyvét a hatóság tévesen az Adósnak vagy más személynek küldte meg, és így kerül az Adós birtokába, úgy köteles a birtokába került törzskönyvet a Banknak haladéktalanul átadni, ennek elmulasztása súlyos szerződésszegésnek minősül.
V. Biztosítások
1.
Az Adós kötelezi magát, hogy a jelen kölcsönnel megvásárolt járműre – az általa szabadon választott biztosítótársasággal - teljes körű kárbiztosítást, illetve kötelező gépjármű- felelősségbiztosítást köt, és a kölcsön teljes futamideje alatt érvényes teljes körű kár-, illetve kötelező gépjármű-felelősségbiztosítással rendelkezik. A teljes körű kárbiztosítás önrésze nem lépheti túl a kölcsönszerződés erre vonatkozóan feltüntetett százalékot és értéket. Az Adós köteles a biztosítási ajánlaton Biztosítottként/Társbiztosítottként vagy Zálogjogosultként a Bankot feltüntetni megjelölve, hogy kártérítés kifizetése kizárólag a Bank részére vagy a Bank rendelkezése alapján történhet.
Ha a biztosító a teljes körű casco biztosítás érvényességét feltételhez köti, annak teljesítése az Adós kötelezettsége és költsége. E szabály vonatkozik a védelmi berendezés beszerzésére és beszereltetésére is. 

Az Adós a már megkötött biztosítás helyett jogosult új biztosítási szerződést kötni (biztosítóváltás), feltéve, hogy az új biztosítás feltételei megfelelnek jelen szerződés szerint a jármű biztosítására előírt feltételeknek. Az Adós köteles a biztosítóváltás tényét a váltást követő 15 napon belül a Banknak írásban bejelenteni, és az újonnan megkötött biztosítás kötvényének másolatát megküldeni. 

Ha a Bank a kölcsön folyósítását vagy a jármű Adósnak történt átadását követően szerez tudomást arról, hogy az Adós biztosítási ajánlatát a Biztosító elutasította, és az Adós nem gondoskodott megfelelő másik biztosítás megkötéséről, eljárása súlyos szerződésszegésnek minősül, amely miatt a Bank jogosult a kölcsönszerződést a III.B/4. pont szerint azonnali hatállyal felmondani, és jogosult a IV. fejezetben meghatározott bármely biztosítékát érvényesíteni és a zálogjogokból kielégítést keresni.  
2.
Az Adós köteles a biztosítási díjakat az esedékesség napján megfizetni a biztosító, illetve biztosítók részére. A biztosítási szerződésben bekövetkező változásokat azonnal közli a Bankkal és hozzájárulását adja, hogy a Biztosító az Adós esetleges fizetési késedelméről, és a biztosítási szerződés esetleges megszűnéséről a Bankot értesítse. Az Adós visszavonhatatlanul felhatalmazza a Bankot az Adós Biztosítójánál bármely adat beszerzésére.

Az Adós a biztosítási titok alóli felmentésként feltétel nélkül és visszavonhatatlanul hozzájárulását adja ahhoz, hogy a járműre vonatkozó valamennyi általa megkötött biztosításról, a biztosítási kötvény kiállításának elmaradásáról és annak okáról, a biztosítások megszűnéséről és annak okáról, a káresemény bekövetkezéséről, a kárrendezésről és az esetleges kárkifizetésről a Biztosító bármely adatot, információt, tényt átadjon a Banknak. 

Az Adós hozzájárulása érvényes minden olyan biztosító tekintetében, amely az Adós járművében kárt okozó féllel kötött biztosítási szerződés alapján kártérítési felelősséggel tartozik. 

3.1. Káresemény bekövetkezésekor valamennyi, a biztosítási szerződésből származó kötelezettségét köteles betartani, különös tekintettel a kár Biztosító és Bank felé történő azonnali bejelentésére. E kötelezettsége abban az esetben is fennáll, ha a kárt a másik fél felelősségbiztosítása fedezi. 

Az Adós köteles a Bankot a káresettel kapcsolatos minden körülményről részletesen és azonnal írásban tájékoztatni. Töréskár, elemi kár esetén az Adós a Biztosítónak megküldött kárbejelentőlap és a kárfelvételi jegyzőkönyv másolatát, lopáskár esetén pedig a rendőrségnél e tárgyban tett feljelentésének másolatát köteles a káreseményt követő 5 napon belül eljuttatni a Bankhoz. Az Adóst a tájékoztatási kötelezettségeinek teljesítése nem mentesíti az alól, hogy a Biztosítóval szemben a biztosítási kárügyben esetlegesen szükségessé váló további igényérvényesítést (pl.: bíróság előtt) megtegye.  

3.2. Az Adós a jármű ellopása esetén a rendőrségnek tett feljelentés során a Bank javára fennálló zálogjogot, valamint elidegenítési és terhelési tilalmat köteles hivatalosan is bejelenteni, arra a feljelentést felvevő figyelmét külön is felhívni.

4.
A biztosítási szerződések alapján fennálló igényeket az Adós közvetlenül a biztosítóval szemben érvényesíti. Az Adós felhatalmazza a Bankot, hogy a biztosítóval folyó tárgyalásokba megítélése szerint bekapcsolódjon, illetve hogy a tárgyalásokat maga folytassa le. 

5. 
Töréskár és elemi kár bekövetkeztekor a Biztosító által fizetett kártérítés összegének az Adós vagy a javítást elvégző harmadik személy (pl. a jármű márkájának megfelelő szakszerviz) részére történő kifizetéséhez a Bank írásos engedélye szükséges. Ha az Adós a jármű helyreállításának megtörténtét hitelt érdemlően igazolta, és a kártérítés kifizetésének napjáig lejárt tartozása nem áll fenn, a Bank az adott kártérítés összegéről az Adós javára lemondhat. Ha az Adósnak lejárt tartozása áll fenn a Bank felé, a Bank jogosult a követelését a kártérítés összegébe beszámítani. Ez utóbbi esetben az Adós köteles saját költségén a járművet helyreállítani, és annak megtörténtét a Bank felé hitelt érdemlő módon igazolni. A Bank jogosult a jármű helyreállítását szakértővel ellenőriztetni.

6. 
A Bank a biztosító által kifizetett kártérítési összegével az alábbiak szerint számol el: 

a, A Bank jogosult a biztosító által kifizetett kártérítési összeget az Adós esedékes tartozása erejéig a kötelezettség teljesítéseként elszámolni.


Ha a kártérítés az Adós teljes tartozásának törlesztésére nem elegendő, az elszámolás alapján még fennmaradt tartozást az Adós köteles az elszámolás kézbesítését követő 5 munkanapon belül a Bank részére egy összegben megfizetni.


Ha a kártérítés összege meghaladja az Adós tartozását, a Bank a fennmaradó összeget a túlfizetés szabályai szerint fizeti vissza az Adósnak. 

Amennyiben az Adós a biztosító által kifizetett kártérítés összegét nem tartja elfogadhatónak, úgy kifogását közvetlenül a biztosítóval szemben köteles érvényesíteni, azzal hogy eljárásáról a Bankot köteles értesíteni.

b, A kárigény Biztosító által történt elutasítása esetén a kártérítési összeg kifizetését kizáró körülmények (pl. ittas vezetés, stb.) az Adós jelen szerződés szerinti fizetési kötelezettségeit nem érintik, ezért az Adós köteles az elszámolás szerinti tartozását az elszámolás kézbesítését követő 5 munkanapon belül a Bank részére egy összegben kifizetni. 

VI. A jármű használatával kapcsolatos rendelkezések
1. A jármű csak azon országokban használható, amelyek területére a kárbiztosítás kockázatviselésének területi hatálya kiterjed. A biztosítás területi hatályát a Biztosítás feltételei határozzák meg. Ha a Bank tudomást szerez arról, hogy a járművet az Adós, illetve harmadik személy olyan országban használta, amelynek területére a kárbiztosítás kockázatviselésének területi hatálya nem terjed ki, az Adós magatartása súlyos szerződésszegésnek minősül, amely miatt a Bank jogosult a kölcsönszerződést a III.B/4. pont szerint azonnali hatállyal felmondani, és a biztosítékokat érvényesíteni. A kölcsön futamideje alatt az Adós a járművet a saját költségére és kockázatára üzemelteti, viseli az üzemeltetéssel és a fenntartással járó valamennyi járulékos költséget. A jármű üzemeltetésével okozott kárért az Adós a polgári jog szabályai szerint felel, az ilyen károkért a Bankot felelősség nem terheli. Adós beszerzi az esetlegesen szükséges szakhatósági engedélyeket.
2.
Az Adós köteles a járművet rendeltetésszerűen és gondosan kezelni. Az Adósnak különös gondossággal kell betartani a használati utasítás előírásait, valamint a gyártónak a jármű szervizelési időintervallumokra, illetve a mindenkor szükséges javítások elvégzésére vonatkozó előírásait. Az Adós köteles a kárt szenvedett járművet a márkájának megfelelő hivatalos márkaszervizben megjavíttatni. 

3.
Az Adós a kölcsön igénybevételével vásárolt, illetve a kölcsön biztosítékául szolgáló járművet bérbe, használatba csak a Bank írásbeli hozzájárulásával adhatja, nem idegenítheti el, nem zálogosíthatja el, illetve egyéb módon nem terhelheti meg. 

Az Adós a kölcsön felhasználásával vásárolt, illetve a kölcsön biztosítékául szolgáló jármű felületeire, karosszériájára a kölcsöntartozás fennállásának időtartama alatt - fóliázással, matricázással, festéssel - kizárólag a Bank előzetes írásbeli hozzájárulása esetén helyezhet el reklám-, illetve egyéb feliratot, ábrát, illetve köthet ilyen tartalmú használati és egyéb szerződést harmadik személlyel.

Az előzetes hozzájárulás megkérésének elmaradása a kölcsönszerződés feltételeinek súlyos megszegését jelenti, amelynek következményeként a III.B/4. pont alapján a Bank jogosult a kölcsönszerződést azonnali hatállyal felmondani, és a biztosítékokat érvényesíteni. 

4.
Az Adós köteles a Banknak haladéktalanul bejelenteni, ha a járművet bíróság, bírósági végrehajtó, rendőrhatóság vagy a NAV zár alá veszi, vagy más módon az Adóstól elvonja.

VII. Fizetési késedelem kezelése, Ügyfélszolgálat, panaszkezelés

1. Fizetési késedelem 

Ha az Adós bármely fizetési kötelezettségét esedékességkor nem teljesíti, a Bank az esedékességet követően az Adósnak fizetési felszólítást küld. 

Ha az Adós a mobiltelefonja számát a Bank rendelkezésére bocsátotta, a fizetési felszólítást részére a Bank jogosult (de nem köteles) rövid szöveges üzenetben (sms) megküldeni, a mobilszám megadása hiányában illetve egyébként a felszólítást az esedékességet követően postai úton, levélben juttatja el az Adósnak.
2. Ügyfélszolgálat 

A Bank, az Adós számára a kölcsönnel kapcsolatos ügyei intézésére Ügyfélszolgálatot működtet. 

Az Ügyfélszolgálaton az Adós szóban (személyesen, telefonon) vagy írásban (személyesen vagy más által átadott irat útján, postai úton, telefaxon, elektronikus levélben) nyújthatja be kérelmét, illetve kérhet tájékoztatást. A Bank Ügyfélszolgálata valamennyi ügyfél számára a nyitvatartási idő alatt, telefonon, elektronikus eléréssel folyamatosan érhető el. Személyes ügyintézés esetén az Adós vagy meghatalmazottja megkeresését a Bank – ha az lehetséges - azonnal megvizsgálja, és szükség szerint elintézi. Ha ez nem lehetséges, a Bank a kérelmet befogadja, és a kérelmet 30 napon belül intézi el, amelyről az Adóst írásban értesíti. 

Az Adós a kölcsönre vonatkozó, banktitoknak minősülő adatot, tényt és információt megfelelő azonosítást követően kap. A Bank és az Adós közötti telefonos kommunikációt hangfelvétellel rögzíti, és a hangfelvételt egy évig megőrzi. Az Adós írásbeli kérelme alapján a Bank biztosítja a hangfelvétel visszahallgatását, és térítésmentesen rendelkezésre bocsátja a hangfelvételről készített hitelesített jegyzőkönyvet. Elektronikus levél vagy telefax útján történő ügyintézéshez szükséges az Adós E-mail/fax nyilatkozata.  

3. Panaszkezelés

A Bank biztosítja az Adós számára, hogy a Bank magatartására, tevékenységére vagy mulasztására vonatkozó panaszát szóban (személyesen, telefonon) vagy írásban (személyesen vagy más által átadott irat útján, postai úton, telefaxon, elektronikus levélben) közölhesse.

A Bank 

- a szóbeli panaszt valamennyi, az ügyfelek számára nyitva álló helyiségben, annak nyitvatartási idejében, 

- a telefonon közölt szóbeli panaszt legalább a hét egy munkanapján, hétfőnként 8 00 órától 20 00 óráig,

- elektronikus eléréssel - üzemzavar esetén megfelelő más elérhetőséget biztosítva - folyamatosan

fogadja.

Az Adós a kölcsönre vonatkozó, banktitoknak minősülő adatot, tényt és információt megfelelő azonosítást követően kap. A Bank a panaszt – amennyiben az lehetséges - azonnal megvizsgálja, és szükség szerint orvosolja. Ha a panasz azonnali kivizsgálása nem lehetséges, vagy az Adós a panasz azonnali kezelésével nem ért egyet, a Bank a panaszról és az azzal kapcsolatos álláspontjáról jegyzőkönyvet vesz fel, és annak egy másolati példányát a személyesen közölt szóbeli panasz esetén az Adósnak átadja, telefonon közölt szóbeli panasz esetén az Adósnak - a panaszra adott válaszával együtt megküldi. A Bank az írásbeli panasszal kapcsolatos, indokolással ellátott álláspontját a panasz közlését követő harminc napon belül megküldi az Adósnak.

A panasz elutasítása esetén a Bank válaszában tájékoztatja az Adóst arról, hogy a Magyar Nemzeti Bankról szóló törvény szerinti fogyasztóvédelmi rendelkezések megsértése esetén a Magyar Nemzeti Banknál fogyasztóvédelmi eljárást kezdeményezhet, vagy a szerződés létrejöttével, érvényességével, joghatásaival és megszűnésével, továbbá a szerződésszegéssel és annak joghatásaival kapcsolatos jogvita esetén bírósághoz fordulhat. 

A Bank a Panaszkezelési Szabályzatát az ügyfelek számára nyitva álló helyiségében, valamint a székhelyén kifüggeszti, és a http://www.porschebank.hu/uegyfelszolgalat/porsche_bank_szabalyzatok/porsche_bank_panaszkezeles/ honlapján közzéteszi.

VIII. Egyéb rendelkezések
1.
A Bank az Adós részére szóló értesítéseket, egyoldalú jognyilatkozatokat és elszámolásokat az Adós által a kölcsönszerződés adatlapján meghatározott levelezési címére, ennek hiányában a székhelyére postai küldeményként vagy megbízottja útján személyes kézbesítéssel – az Adós kifejezett kérelmére - elektronikus levél vagy telefax útján küldi meg, vagy a hivatalos honlapján: “porschebank.hu” teszi közzé.  

A postai úton küldött értesítést a postai feladástól számított 5. napon, a megbízottól történő átvételkor, elektronikus levél vagy telefax útján történt közlés esetén a küldés időpontjában, illetve a honlapon történő közzétételkor kézbesítettnek kell tekinteni. Az Adós az értesítési címének megváltozását írásban köteles bejelenteni a Banknak. Az adatok pontatlan megjelölése vagy a változások bejelentésének elmaradása esetén a Bankot nem terheli felelősség az értesítési cím elégtelen megjelölése miatti eredménytelen vagy késedelmes kézbesítésből eredő következményekért. Az értesítés átvételéig a Bank az Adós korábbi címére küldi meg értesítéseit. 

A Bank a nyilatkozatait elektronikus levél útján vagy telefaxon abban az esetben juttatja el az Adóshoz, ha az Adós írásban E-mail/fax nyilatkozatot tesz. 

2.
Az Adós felhatalmazza a Bankot, hogy hitelképességének vizsgálata érdekében a kölcsönszerződés megkötése során a megbízható adósok védelmében kialakított Központi Hitelinformációs Rendszer által kezelt bármely adatot - ideértve a nyilvántartott személyazonosító adatait is – lekérdezze és a hitelképesség vizsgálat keretei között felhasználja.  

Az Adós felhatalmazza a Bankot, hogy a megbízható adósok védelmében kialakított Központi Hitelinformációs Rendszer számára, az Adós törvényben meghatározott adatait, valamint a kölcsönszerződésben vállalt kötelezettség mibenlétére vonatkozó adatokat - más hiteladat-szolgáltatónak történő átadás, illetve kezelés céljából – átadja.


3. 
A felek a pénzmosás megelőzésére és megakadályozására irányuló jogszabályok betartása érdekében együttműködésre kötelesek. Ha a Banknak gyanúja támad, hogy egy tranzakció feltételezhető célja pénzmosás, a jogszabályoknak megfelelően jár el. 

A Bank és/vagy a Közvetítő az Adóssal történő üzleti kapcsolat-létesítéskor személyes azonosítását a személyazonosságot igazoló okmányok alapján elvégezte, és rögzítette az Adós törvényben meghatározott adatait, a jelen szerződés megkötésekor az Adós tényleges tulajdonosi nyilatkozat tételére köteles.  

A Bankot - összeghatártól függetlenül - azonosítási kötelezettség terheli továbbá abban az esetben is, ha pénzmosásra utaló adat, tény vagy körülmény merül fel. 

4. 
A Bank az Adós adatait a jogszabályi rendelkezéseknek megfelelően a kölcsönnel és a szerződéssel kapcsolatos adminisztrációs tevékenysége keretében - elektronikus formában és papír alapon – kezeli, feldolgozza, nyilvántartja és tárolja. 

Az Adós felhatalmazza a Bankot, hogy a kölcsönnel és a szerződéssel kapcsolatban rendelkezésére bocsátott adatait a Bank a kezelje, feldolgozza, nyilvántartsa és tárolja. 

Ha az adatok kezelésével, feldolgozásával vagy tárolásával kapcsolatos fenti tevékenységét a Bank kiszervezi, a kiszervezett tevékenység végzőjét és a kiszervezett tevékenységek körét az Általános Üzletszabályzatában feltünteti. 

Az Adós hozzájárul ahhoz, hogy ha a Bank a lejárt követelése vagy biztosítékainak érvényesítéséhez harmadik személynek ad megbízást, a Bank a megbízottja részére az Adóssal, a kölcsönnel és a kölcsön biztosítékával kapcsolatos valamennyi szükséges információt, tényt, adatot átadja, a megbízott pedig az így tudomására jutó adatokat kezelje, feldolgozza, nyilvántartsa és tárolja.

E felhatalmazás a banktitok körébe tartozó adatokra is kiterjed. 

Az Adós a jelen szerződés fennállása alatt köteles a kölcsönszerződés megkötése során, illetve a Bank által végzett átvilágítás során megadott adatait, illetve a tényleges tulajdonos személyét érintő változásokról a tudomásszerzést követő 5 munkanapon belül a Bankot írásban értesíteni. 

5. 
Az Adós felhatalmazza a Bankot, hogy a kölcsönügylet kapcsán a GIRO Zrt.-vel kötött szolgáltatási szerződés alapján az Adós személyazonosító okmányában szereplő adatait, a lakcímkártyáján szereplő adatait és a vezetői engedélyében szereplő adatait, a kölcsönügylettel érintett jármű-azonosító adatait, illetve a fenti adatokat tartalmazó okmányok adatait az adatokat kezelő szervezetek által vezetett közigazgatási nyilvántartásokból és adatbázisokból a Bank a kölcsönügylet fennállása alatt lekérdezze, és a kapott adatot feldolgozza.
6. 
Az Adós felhatalmazza a Bankot, hogy a kölcsönügylet kapcsán a tudomására jutó valamennyi adatot, tényt, információt a Volkswagen AG (Berliner Ring 2, 38440 Wolfsburg), mint anyavállalat és leányvállalatai részére –hitel- és ügyfél-minősítési célokra történő felhasználás valamint a Bank működésének, belső folyamatainak ellenőrzése végett – továbbítsa. Adós jelen nyilatkozata a fenti cégek tekintetében a banktitok megtartásának kötelezettsége alóli felmentésnek valamint személyes adatok harmadik személy számára történő továbbításához szükséges hozzájárulásnak minősül.
7.
 Az Adós hozzájárul ahhoz, hogy a Bank, valamint a Porsche Lízing és Szolgáltató Kft., a Porsche Biztosításközvetítő Kft., a Porsche Versicherungs Magyarországi Fióktelepe, az Eurent Kft., a Porsche Hungaria Kft. és a Porsche Inter Auto Hungaria Kft. a tevékenységével összefüggő reklámot, tájékoztatást, illetve üzleti ajánlatot vagy felhívást levél, telefon, e-mail, SMS, MMS vagy egyéb más kommunikációs eszköz útján részére eljuttasson, és ezzel kapcsolatosan személyes adatait kezelje, arról nyilvántartást vezessen.

A hozzájárulás - a nyilatkozatot tevő személy egyértelmű azonosíthatóságának biztosítása mellett - bármikor korlátozás és indokolás nélkül visszavonható, ill. a reklám küldésének megtiltása iránti igény bejelenthető a fent megjelölt társaságok címére küldött levélben, ill. elektronikus levélben.

8. 
A kölcsönszerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) rendelkezései, a Hitelintézetekről és a pénzügyi vállalkozásokról szóló 2013. évi CCXXXVII. törvény, valamint a Banknak a Gépjármű-finanszírozási Kölcsönügyletek Üzletszabályzata az irányadó. Ha valamely kérdésre vonatkozóan ezen üzletszabályzat nem tartalmaz rendelkezést, e kérdésben a Bank Általános Üzletszabályzata az irányadó. Az üzletszabályzatok a Kereskedő és a Bank ügyfélforgalom részére nyitva álló helyiségeiben valamint a Bank www.porschebank.hu honlapján elérhetőek. A kölcsönszerződés részleges érvénytelensége esetén a szerződés többi része érvényben marad..

9. 
A kölcsönszerződésből és a biztosítéki szerződésből vonatkozó szerződésből következő peres és nem peres eljárásokban a felek előzetesen megpróbálják a vitás ügyeiket békés úton rendezni, egyebekben a Bank nem veti alá magát hatóság eljárásának, melynek célja a szerződésből eredő jogviták peren kívüli rendezése. A Bank a Pénzügyi Békéltető Testület felé általános alávetési nyilatkozatot nem tett.
A peres és nem peres eljárásokban a  Budapesti II. és III. Kerületi Bíróság kizárólagos illetékességét kötik ki. 

10. 
A Bank pénzügyi szolgáltatásai tevékenysége felett a törvényességi felügyeletet a Magyar Nemzeti Bank  (1013 Budapest, Krisztina krt. 39., e-mail címe: ugyfelszolgalat@mnb.hu) látja el.
11. Jelen kölcsönszerződés elválaszthatatlan mellékletei:

- Felhatalmazó levelek

- Ingó zálogszerződés

- Követelésen alapított zálogszerződés
Az Adós kijelenti, hogy a kölcsönszerződés aláírása időpontjában hatályos Porsche Bank Általános Üzletszabályzatát és a Gépjármű-finanszírozási Kölcsönügyletek Üzletszabályzatát valamint a kölcsönszerződést átolvasta, közösen értelmezték (különös tekintettel a késedelmes teljesítés jogkövetkezményei, a szerződést biztosító mellékkötelezettségek érvényesítésének módját, következményeit és a központi hitelinformációs rendszerre vonatkozó adatszolgáltatási kötelezettséget) és magára nézve kötelezőnek ismeri el. A szerződés és a hivatkozott Üzletszabályzatok a felek közötti megállapodás valamennyi feltételét tartalmazza, így az azokba nem foglalt esetleges korábbi megállapodások hatályukat vesztik. Felek megállapodnak abban, hogy a szerződéskötés helyének a Kereskedő székhelye minősül.
Adós kijelenti, hogy a kölcsönszerződés egy, általa aláírt másolati példányát átvette.

Adós kijelenti, hogy a fentiekben rögzített adatokat, pénzügyi feltételeket átolvasta, értelmezte és aláírásával kijelenti, hogy azok a szerződéskötési szándékának mindenben megfelelnek. Adós kijelenti, hogy a jelen okiratba foglalt, szerződéskötésre irányuló szándéka ajánlatnak minősül.


Az Adós kijelenti, hogy a kölcsönszerződés aláírása időpontjában hatályos Porsche Bank Általános Üzletszabályzatát és a Gépjármű-finanszírozási Kölcsönügyletek Üzletszabályzatát valamint a kölcsönszerződés következő oldalain felsorolt feltételeit – annak aláírása előtt - átolvasták, közösen értelmezték és megtárgyalták. Az Adós elismeri, hogy a Bank lehetővé tette számára, hogy ezeket a feltételeket a szerződéskötést megelőzően megismerje és az Adós ezeket a feltételeket elfogadja. Az Adós elismeri, hogy a Bank külön tájékoztatta azokról a szerződéses feltételekről, amelyek lényegesen eltérnek a Polgári Törvénykönyv szabályaitól, és ezek a rendelkezések a következő oldalakon félkövér betűtípussal kiemelésre kerültek pl, szerződés létrejötte, szerződéskötés helye és ideje, kölcsön folyósításának feltételei, , fizetési kötelezettség, a késedelmes teljesítés jogkövetkezményei, előtörlesztés szabályai, a szerződést biztosító mellékkötelezettségek érvényesítésének módja; hitelbiztosítéki nyilvántartásba történő regisztráció és nyilatkozattétel). Az Adós kijelenti, hogy ezeket a feltételeket a külön tájékoztatást követően kifejezetten elfogadja, és a Felek ezeket magukra nézve kötelezőnek ismerik el. 

